सहायक शिक्षकों ने भी पदोन्नति की मांग को लेकर दिया ज्ञापन
दतिया |सहायक अध्यापकों के अध्यापक पद पर पदोन्नत किए जाने के बाद सहायक शिक्षकों ने भी शिक्षक पद पर पदोन्नति की मांग उठा दी है। इसी संबंध में मध्यप्रदेश राज्य कर्मचारी संघ के बैनर से शिक्षकों ने कलेक्टर मदन कुमार को ज्ञापन दिया है। उन्होंने कहा है कि लंबे समय से सहायक शिक्षकों को पदोन्नति का लाभ नहीं दिया गया है, जिससे उन्हें नुकसान हो रहा है।
ज्ञापन के माध्यम से मध्यप्रदेश राज्य कर्मचारी संघ के जिलाध्यक्ष वेदप्रकाश यादव एवं जिला सचिव वीरेंद्र सिंह इंदोलिया ने कहा है कि जिस प्रकार सहायक अध्यापकों को अध्यापक पद पर पदोन्नत किया गया है, उसी तरह शिक्षकों की भी पदोन्नति की जाए।
hin_Deva hin_Deva hin_Deva